Република Србија 
АП Војводина
Општина Инђија
Изборна комисија општине Инђија
Број: 013-6/2023-I-11
Дана, 25.12.2023. године


З А П И С Н И К

Са 11. седнице Изборне комисије општине Инђија, која је одржана дана  25. децембра 2023. године, у скупштинској сали Општине Инђија, ул. Цара Душана бр. 1, са почетком у 13:00 сати.

Седници присуствују чланови Комисије:

1. Никола Малић
1. Маша Марјановић Сурла
1. Сања Дивнић
1. Милан Калинић
1. Недељко Јотановић
1. Марина Нововић
1. Ђорђе Васиљевић
1. Радмила Терзић
1. Берта Арон Ласло	

Присутни заменици чланова Комисије:

0. Славољуб Жижић - са правом гласа
0. Никола Пуалић – са правом гласа
0. Цвијетко Тадић – са правом гласа
0. Корокнаи Хунор – без права гласа
0. Душан Старац – са правом гласа
0. Миодраг Вен – са правом гласа


Остали присутни: Марија Божовић Поповић – секретар и Александар Банић – заменик секретара.
 	Седницу је отворио и истом председавао председник Комисије Никола Малић.

Након извршене прозивке констатовано је да седници присуствује 9 (девет) од укупно 14 (четрнаест) чланова и 6 (шест) заменика чланова, од којих 5 (пет) има право гласа, дакле укупно 14 чланова и заменика чланова са правом гласа. 

[bookmark: _GoBack]С обзиром на то да је ова Изборна комисија 18. децембра 2023. године донела Збирни извештај за републичке и покрајинске изборе, а који су постали коначни и самим тим је престао и мандат члановима и заменицима чланова проширеног састава ове Изборне комисије, након извршене прозивке од стране заменика Секретара приступило се усвајању дневног реда и рад и одлучивање по првој и другој тачки од стране сталног састава Изборне комисије. У раду и одлучивању од треће до пете тачке учествовали су сви присутни чланови и заменици чланова са правом гласа јер исти чине оба посебна састава за спровођење републичких и покрајинских избора, а посебно узимајући у обзир чињеницу да је мандат проширеном саставу поново почео да тече доношењем решења о стављању ван снаге оба Збирна извештаја.




                                                                       Д н е в н и   р е д:

1. Доношење Решења о стављању ван снаге Збирног извештаја о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија, број: 013-7-153/2023-I од 18. децембра 2023. године,
2. Доношење Решења о стављању ван снаге Збирног извештаја о резултатима гласања на изборима за народне посланике на бирачким местима на територији општине Инђија, број: 013-7-152/2023-I од 18. децембра 2023. године,
3. Разматрања захтева КОАЛИЦИЈЕ СРБИЈА ПРОТИВ НАСИЉА, за поништавање гласања на изборима за посланике у Скупштину Аутономне покрајине Војводине од 17. децембра 2023. године, на свим бирачким местима која се налазе на територији Изборне комисије Општине Инђија и доношење Решења по истом,
4. Разматрања захтева КОАЛИЦИЈЕ СРБИЈА ПРОТИВ НАСИЉА, за поништавање гласања на изборима за народне посланике  од 17. децембра 2023. године, на свим бирачким местима која се налазе на територији Изборне комисије Општине Инђија и доношење Решења по истом,
5. Текућа питања.
 
Како није било других предлога за измену и допуну предложеног дневног реда, Комисија је једногласно усвојила предложени дневни ред.


Ад. 1.

У оквиру ове тачке дневног реда, уводно образложење је дао Никола Малић који је навео да се ради о стављању ван снаге Збирног извештаја о резултатима гласања на изборима за народне посланике на бирачким местима на територији општине Инђија.
Како по отвореној расправи нико није имао примедбу, нити предлог за било какву измену у вези стављања ван снаге Збирног извештаја о резултатима гласања на изборима за народне посланике на бирачким местима на територији општине Инђија, председник је позвао присутне да се изјасне.
	Након гласања, констатовано је да је Изборна комисија општине Инђија једногласно усвојила 

РЕШЕЊЕ
О СТАВЉАЊУ ВАН СНАГЕ ЗБИРНОГ ИЗВЕШТАЈА О РЕЗУЛТАТИМА ГЛАСАЊА НА ИЗБОРИМА ЗА НАРОДНЕ ПОСЛАНИКЕ НА БИРАЧКИМ МЕСТИМА НА ТЕРИТОРИЈИ ОПШТИНЕ ИНЂИЈА
Ставља се ван снаге Збирни извештај о резултатима гласања на изборима за народне посланике на бирачким местима на територији општине Инђија, број: 013-7-152/2023-I од 18. децембра 2023. године.
 
Ово решење се објављује на веб-презентацији Републичке изборне комисије. 
Образложење 
 
У складу са чланом 148. став 1. Закона о избору народних посланика подносилац проглашене изборне листе има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања.
Изборна комисија Општине Инђија донела је Збирни извештај о резултатима гласања на изборима за народне посланике на бирачким местима на територији општине Инђија, број: 013-7-152/2023-I од 18. децембра 2023. године, који је објављен на веб – презентацији Покрајинске изборне комисије дана 18. децембра 2023. године у 10,48 часова.
Дана 25.12.2023. године Изборна комисија Општинe Инђија је у 10,00 часова запримила захтев КОАЛИЦИЈЕ СРБИЈА ПРОТИВ НАСИЉА, подносиоца проглашене Изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ) за изборе за народне посланике Народне скупштине расписане за 17. децембар 2023. године, за поништавање гласања на свим бирачким местима која се налазе на територији Изборне комисије Општине Инђија. 
Предметни захтев поднет је од стране Маринике Тепић и Мирослава Алексића, овлашћених лица подносиоца Изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ) за изборе за народне посланике Народне скупштине расписане за 17. децембар 2023. године и то дана 20. децембра 2023. године у 19,00 часова препорученом пошиљком на адресу локалне изборне комисије.
С обзиром на изјављено правно средство, Изборна комисија Општине Инђија је утврдила да су се стекли услови за стављање ван снаге Збирног извештаја о резултатима гласања на изборима за народне посланике на бирачким местима на територији општине Инђија, број: 013-7-152/2023-I од 18. децембра 2023. године. те је одлучено као у диспозитиву овог решења.
 	УПУТСТВО О ПРАВНОМ СРЕДСТВУ: Против овог решења подносилац проглашене изборне листе и бирач који је уписан у извод из бирачког списка на бирачком месту које се налази на територији Изборне комисије општине Инђија могу поднети приговор Републичкој изборној комисији у року од 72 часа од објављивања овог решења на веб-презентацији Републичке изборне комисије.
Ад. 2.

У оквиру ове тачке дневног реда, уводно образложење је дао Никола Малић који је навео да се ради о стављању ван снаге Збирног извештаја о резултатима гласања на изборима за посланике у Скупштини АП Војводине на бирачким местима на територији општине Инђија.
Како по отвореној расправи нико није имао примедбу, нити предлог за било какву измену у вези стављања ван снаге Збирног извештаја о резултатима гласања на изборима за председника на бирачким местима на територији општине Инђија, председник је позвао присутне да се изјасне.
	Након гласања, констатовано је да је Изборна комисија општине Инђија једногласно усвојила
                                                          
                                                                 РЕШЕЊЕ
О СТАВЉАЊУ ВАН СНАГЕ ЗБИРНОГ ИЗВЕШТАЈА О РЕЗУЛТАТИМА ГЛАСАЊА НА ИЗБОРИМА ЗА ПОСЛАНИКЕ У СКУПШТИНУ АУТОНОМНЕ ПОКРАЈИНЕ ВОЈВОДИНЕ НА БИРАЧКИМ МЕСТИМА НА ТЕРИТОРИЈИ ОПШТИНЕ ИНЂИЈА

1. Ставља се ван снаге Збирни извештај о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија, број: 013-7-153/2023-I од 18. децембра 2023. године.

1. Ово решење се објављује на веб-презентацији Покрајинске изборне комисије. 
Образложење 

У складу са чланом 148. став 1. Покрајинске скупштинске одлуке о избору посланика у Скупштину Аутономне покрајине Војводине подносилац проглашене изборне листе има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања.
Изборна комисија Општине Инђија донела је Збирни извештај о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија, број: 013-7-153/2023-I од 18. децембра 2023. године, који је објављен на веб – презентацији Покрајинске изборне комисије дана 18. децембра 2023. године у 10,49 часова.
Дана 23.12.2023. године Изборна комисија Општинe Инђија је у 9,19 часова обавештена од Покрајинске изборне комисије да је донето Решење Покрајинске изборне комисије 102 Број: 013-167/2023-01 од 22. 12. 2023 године, којим се огласила стварно ненадлежном за поступање и проследила локалним изборним комисијама на територији Аутономне покрајине Војводине захтев КОАЛИЦИЈЕ СРБИЈА ПРОТИВ НАСИЉА, подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине, за поништавање гласања на свим бирачким местима која се налазе на територији Изборне комисије Општине Инђија. 
Предметни захтев поднет је од стране Маринике Тепић и Михаила Бркића, овлашћених лица подносиоца Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине, Покрајинској изборној комисији благовремено и то дана 20. децембра 2023. године у 19,50 часова као ненадлежном органу, а исти захтев Покрајинска изборна комисија проследила је дана 23. децембра 2023. године у 9,47 часова Изборној комисији Општине Инђија као надлежном органу за одлучивање.
	С обзиром на изјављено правно средство, Изборна комисија Општине Инђија је утврдила да су се стекли услови за стављање ван снаге Збирног извештаја о резултатима гласања на изборима за посланике у Скупштину Аутономне покрајине Војводине на бирачким местима на територији општине Инђија, број: 013-7-153/2023-I од 18. децембра 2023. године, те је одлучено као у диспозитиву овог решења.
                                                                      Ад.3

У оквиру ове тачке Никола Малић је дао уводно образложење и на захтев чланова Изборне комисије прочитао у целости Захтев за поништавање гласања на изборима за посланике у Скупштину Аутономне покрајине Војводине од 17. децембра 2023. године, на свим бирачким местима која се налазе на територији Изборне комисије општине Инђија. Након читања наведеног захтева, Марија Божовић Поповић је објаснила да се ни једна од тачака захтева не односи конкретно на гласање на бирачким местима у општини Инђија те да је из тог разлога дат предлог Изборној комисији да одбије захтев коалиције Србија против насиља.
Након изјашњавања чланова и заменика чланова са правом гласа Изборна комисија општине Инђија је са 9 (девет) гласова „за“, 5 (пет) гласова „против“ и ниједним „уздржаним“ гласом, донела 
РЕШЕЊЕ
Одбија се захтев КОАЛИЦИЈЕ СРБИЈА ПРОТИВ НАСИЉА, подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине, за поништавање гласања на свим бирачким местима која се налазе на територији Изборне комисије Општине Инђија, као неоснован.
Ово решење се објављује на веб-презентацији Покрајинске изборне комисије. 
Образложење
Дана 23.12.2023. године Изборна комисија Општинe Инђија је у 9,19 часова обавештена од Покрајинске изборне комисије да је донето Решење Покрајинске изборне комисије 102 Број: 013-167/2023-01 од 22. 12. 2023 године, којим се огласила стварно ненадлежном за поступање и проследила локалним изборним комисијама на територији Аутономне покрајине Војводине захтев КОАЛИЦИЈЕ СРБИЈА ПРОТИВ НАСИЉА, подносиоца проглашене Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине, за поништавање гласања на свим бирачким местима која се налазе на територији Изборне комисије Општине Инђија.
Предметни захтев је поднет од Маринике Тепић и Михаила Бркића, овлашћених лица подносиоца Изборне листе СРБИЈА ПРОТИВ НАСИЉА - МАРИНИКА ТЕПИЋ – МИХАИЛО БРКИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), кандидата за посланике Скупштине Аутономне покрајине Војводине.
Наведени захтев поднет је ради поништавања гласања на свим бирачким местима која се налазе на територији Изборне комисије Општине Инђија. 
	Подносилац захтева наводи да су избори за посланике Скупштине Аутономне покрајине Војводине од 17. децембра 2023. године спроведени у условима грубог кршења права на слободне и једнаке изборе, те да подноси захтев за поништавање гласања на свим бирачким местима на територији Изборне комисије због неправилности током спровођења гласања и свих других делова изборног поступка: кандидовања, изборне кампање, вођења бирачког списка, чувања изборног материјала и заштите изборног права. Наводи, даље, да је изборно право сложено те се делотворно може остварити једино уколико се узму у обзир сви аспекти појма слободних и једнаких избора сагледани кроз све делове изборног поступка.
	Захтев садржи наводе о неправилностима груписане у три целине: 1. Повреда права на слободну и једнаку изборну кампању, 2. Повреда права на слободне и једнаке изборе у вези с вођењем бирачког списка и 3. Повреда слободе гласања са подтачкама Паралелни бирачки спискови и Давање и примање мита у вези са гласањем.
	По питању повреде права на слободну и једнаку изборну кампању, у Захтеву се наводи да је новим Законом о електронским медијима, продужен (са 10 на 30 дана) рок који се односи на период забране вођења „функционерске кампање”, међутим, том приликом, пропуштено је да се правно стање уподоби фактичком стању у Републици Србији, а све на основу претходних изборних циклуса и имајући у виду суштину и смисао оваквих одредаба закона. Истиче се да би се буквалним и дословним тумачењем одредаба члана 62. наведеног закона могло, на први поглед, констатовати да актуелни председник Републике не потпада под рестрикције на које се овај члан односи, имајући у виду да 17. децембра нису одржани председнички избори на којима је он био кандидат, а да логично није био ни кандидат за народног посланика, односно одборника, али да је, имајући у виду ratio који стоји иза тумачења овако формулисане одредбе (не нужно и законодавца), потпуно јасно да је смисао оваквог решења у спречавању могућности злоупотребе функције коју та особа обнаша, а у сврху постојеће изборне кампање. Износи се да је, с обзиром да је Александар Вучић био доминантно лице у кампањи листе „Србија не сме да стане”, како на републичком, тако и на покрајинском и локалном нивоу, а да је поред тога, његово име било истакнуто и у називу сваке од ових листа, потпуно јасно да је на овај начин суштински изиграно начело и смисао спречавања функционерске кампање.
	У вези са повредом права на слободне и једнаке изборе у вези с вођењем бирачког списка, наводи се да, иако је у Коначном извештају Мисије за посматрање избора ОЕБС/ОДИХР о председничким и парламентарним изборима одржаним 3. априла 2022. године изражена сумња у тачност бирачког списка и као једна од приоритетних препорука наведена потреба да се спроведе потпуна ревизија бирачког списка и регистара грађана, уз учешће свих релевантних актера укључујући и политичке странке и представнике цивилног друштва (стр. 32 Извештаја), до данас ништа није предузето у том правцу, те да постоје докази да су у току овог изборног процеса манипулације са евиденцијом о пребивалишту и бирачким списком угрозиле опште и једнако изборно право грађана и грађанки Републике Србије, како је оно гарантовано чланом 52. став 1. Устава Републике Србије. Истакнуто је да се овде подносиоцу захтева непосредно пред одржавање избора 17. децембра 2023. године обратило на хиљаде грађана и грађанки који су доставили позиве за гласање које су пронашли у својим зградама и кућама а који су остали нераспоређени за лица која не живе ту, односно за лица за која поуздано знају да су преминула. Наводи се да је Покрајинском скупштинском одлуком о избору посланика у Скупштину АП Војводине у члану 3. предвиђено да право да бира посланике и да буде биран за посланика има пунолетни држављанин Републике Србије који има пребивалиште на територији Покрајине над којим није продужено родитељско право, односно који није потпуно лишен пословне способности, те да чињеница да су ови грађани боравили у Србији искључиво ради гласања указује на то да не испуњавају услове из Закона о пребивалишту и боравишту грађана, а самим тим ни активно бирачко право на локалним изборима или покрајинским изборима, те да је у том смислу илустративан пример министра сигурности Босне и Херцеговине који је гласао на парламентарним и покрајинским изборима на бирачком месту у Новом Саду. Све наведено, према тврдњама подносиоца Захтева, указује на озбиљне манипулације у оквиру Јединственог бирачког списка које изборне комисије не смеју занемарити, с обзиром на то да оволики број различитих неправилности има директан утицај на изборне резултате.
	У погледу повреде слободе гласања, истакнуто је да је гласање материјална радња која се састоји у опредељивању бирача, на бирачком месту за кандидата чији избор за народног представника жели и да је основно значење слободних избора уско везано управо за гласање и своди слободне и једнаке изборе на слободу гласања и тајност гласања, те да значи право бирача да одлучи хоће ли изаћи на изборе или не, односно да излазак на изборе није обавезан, већ да искључиво зависи од воље самога бирача.  Подносилац захтева наводи да се та слобода повређује прављењем паралелних бирачких спискова као и присиљавањем бирача да гласају давањем и примањем мита, да се тајност гласања обезбеђује прописивањем гласања на бирачком месту и уређењем бирачког места, како би се омогућило попуњавање гласачког листића без опасности да други сазнају како је бирач гласао, те да бирач има не само право већ и обавезу тајног гласања, а које правило се штити и забраном коришћења мобилних телефона и фотографских апарата чијом би употребом бирач, под притиском кандидата, односно њиховог предлагача, сам могао да наруши тајност свог гласања.
	Истакнуто је и да је покрајинском скупштинском одлуком о избору посланика у Скупштину Аутономне покрајине Војводине и другим прописима изричито забрањено прављење спискова бирача који су изашли или нису изашли на изборе ван службене евиденције у Изводу из бирачког списка, али да су на изборима 17. децембра 2023. године прављени паралелни спискови бирача изашлих на гласање, да су вођени на самом бирачком месту од стране чланова бирачког одбора предложених од владајуће коалиције, као и испред бирачких места у свим општинама и градовима широм Војводине, што је противно правилима изборног процеса установљеним наведеном покрајинском скупштинском одлуком. Према тврдњама подносиоца захтева притисци на бираче вршени су масовно и организовано, те се наводи да је на бирачком месту број 121 на територији Града Новог Сада у Записнику о раду бирачког одбора констатовано да је у 9.00 часова на самом улазу у бирачко место уочено више непознатих особа које воде паралелне бирачке спискове за више бирачких места (бм 118,119,120), као и да је истом месту уочено пет аутомобила са отвореним гепецима у којима су се налазили паралелни бирачки спискови и више особа које воде евиденцију о њима, а испред аутомобила уочене су и колоне грађана који су гласали на том бирачком месту. Такође је указано на неправилности које су уочене и на бирачком месту број 11 у Општини Бачки Петровац, а које су констатоване у Записнику о раду бирачког одбора. Подносилац захтева истиче да су уочене и констатоване и многе друге неправилности које се могу констатовати увидом на сајту Републичке изборне комисије и да ниједан од ових случаја није процесуиран од стране надлежних државних органа у оквиру законских овлашћења.
		У Захтеву се истиче да је вршена и куповина гласова, како злоупотребом јавних ресурса, односно давањем и примањем мита за глас посредством центара за социјални рад, тако и директном куповином, о чему посебно постоје докази у виду снимака на којима се јасно види организован начин плаћања бирачу у замену за глас, уз обавезу бирача да свој избор докаже фотографисањем гласачког листића.
Из напред наведених разлога, подносилац захтева оцењује да су спроведени избори незаконити, непоштени и нелегитимни због чега захтева поништавање гласања на свим бирачким местима на територији Изборне комисије.
Изборна комисија Општине Инђија, претходно испитујући Захтев, утврдила је да је предметни захтев КОАЛИЦИЈЕ СРБИЈА ПРОТИВ НАСИЉА поднет Покрајинској изборној комисији 20.12.2023. у 19.50 часова и заведен је под 102 Бројем:  013-167/2023-01, у року од 72 часа од момента затварања бирачких места, у складу са чланом 148. Покрајинске скупштинске одлуке о избору посланика у Скупштину Аутономне покрајине Војводине, као ненадлежном органу.
Како је овај Захтев од стране Покрајинске изборне комисије прослеђен дана 23. децембра 2023. године Изборној комисији Општине Инђија, Изборна комисија Општине Инђија је становишта да Захтев треба узети у разматрање дајући учеснику у изборном поступку највиши обим права који може да му припадне, па је оцењено да је предметни захтев благовремен, дозвољен и изјављен од овлашћеног лица, а имајући у виду да је чланом 148. ст. 1. и 3. наведене покрајинске скупштинске одлуке прописано да подносилац проглашене изборне листе има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања и да о наведеном захтеву одлучује локална изборна комисија. 
	Изборна комисија Општине Инђија је, у поступку разматрања навода Захтева, претходно констатовала:
	- да, у складу са чланом 148. став 1. Покрајинске скупштинске одлуке о избору посланика у Скупштину Аутономне покрајине Војводине подносилац проглашене изборне листе има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања;
	- да се у Захтеву ни на једном месту не помиње гласање на територији Општине Инђија, односно да се не указује ни на једну конкретну неправилност учињену на било којем конкретном бирачком месту у Општини Инђија.
	Поводом навода тачке 1. Захтева о повреди права на слободну и једнаку изборну кампању, Изборна комисија Општине Инђија је констатовала:
	- да се изнете примедбе не односе на правила поступка спровођења гласања на бирачком месту, чија повреда може да буде искључиви предмет захтева за поништавање гласања као правног средства у поступку заштите изборног права према Покрајинској скупштинској одлуци о избору посланика у Скупштину Аутономне покрајине Војводине, због чега се Изборна комисија Општине Инђија не може изјашњавати о наводним повредама наведеним у тачки 1. Захтева; 
	- да се кључне примедбе односе на правилну примену, тумачење и домашај одредбе члана 62. Закона о електронским медијима („Службени гласник РС“, број 92/23), а да је, на основу члана 7. став 1. тачка 9) наведеног закона, за контролу и надзор над радом пружалаца медијских услуга и старање о доследној примени одредаба тог закона надлежно искључиво Регулаторно тело за електронске медије, те да његове евентуалне повреде не могу бити предмет разматрања од стране Изборне комисије Општине Инђијау поступку заштите изборног права по основу захтева за поништавање гласања на бирачком месту.
	Поводом навода тачке 2. Захтева о повреди права на слободне и једнаке изборе у вези с вођењем бирачког списка, Изборна комисија Општине Инђија је констатовала:
	- да се изнете примедбе не односе на конкретну повреду учињену приликом гласања на било ком бирачком месту у ОпштиниИнђија, већ искључиво на вођење и ажурирање Јединственог бирачког списка и вођење евиденције о пребивалишту грађана; 
	- да је вођење и ажурирање Јединственог бирачког списка уређено посебним законом, Законом о јединственом бирачком списку („Службени гласник РС“, бр. 104/09 и 99/11), те да Јединствени бирачки списак, у складу са чланом 2. наведеног закона, води Министарство државне управе у локалне самоуправе (став 1), а да део бирачког списка за подручје јединице локалне самоуправе ажурира општинска, односно градска управа, као поверен посао (став 2);
	- да је вођење евиденције пребивалишта грађана уређено посебним законом, Законом о пребивалишту и боравишту грађана („Службени гласник РС“, број 87/11), те да је, према члану 24. став 1. наведеног закона, за вођење евиденције пребивалишта надлежно Министарство унутрашњих послова;
	- да наведеним законима није предвиђена никаква надлежност органа за спровођење избора за посланике Скупштине Аутономне покрајине Војводине, укључујући ту и Изборну комисију Општине Инђија, за примену или надзор над применом одредаба ових закона;
	- да предмет захтева за поништавање гласања на бирачком месту могу да буду искључиво неправилности учињене у поступку гласања на бирачком месту којима је дошло до повреде правила поступка прописаних Покрајинском скупштинском одлуком о избору посланика у Скупштину Аутономне покрајине Војводине, те да предмет наведеног правног средства који разматра орган за спровођење избора за посланике Скупштине Аутономне покрајине Војводине не могу да буду неправилности у примени других закона, укључујући ту вођење и ажурирање Јединственог бирачког списка као јединствене евиденције грађана Републике Србије са бирачким правом, или евиденције о пребивалишту грађана;
	- да је за слање позива бирачима за гласање, у складу са чланом 86. Покрајинске скупштинске одлуке о избору посланика у Скупштину Аутономне покрајине Војводине и Главом V. Упутства за спровођење Закона о јединственом бирачком списку („Службени гласник РС“, бр. 15/12, 88/18, 67/20, 40/21, 90/21 и 16/22), надлежан општински, односно градски орган управе, те да се уредност достављања и тачност тих позива не може преиспитивати у поступку по захтеву за поништавање гласања на бирачком месту, јер не могу да представљају неправилност у поступку спровођења гласања на бирачком месту;
	- да позивање на примедбе у записницима о раду бирачких одбора у другим јединицама локалне самоуправе Граду Новом Саду и Општини Бачки Петровац, као доказ наводних неправилности не може да буде доказ којим се оспорава правилност спроведеног поступка гласања на бирачким местима у Општини Инђија.
	Поводом навода тачке 3. Захтева о повреди слободе гласања, Изборна комисија Општине Инђија је констатовала:
	- да прављење спискова бирача који су изашли или нису изашли на изборе, ван службене евиденције у изводу из бирачког списка, у складу са чланом 98. став 3. Покрајинске скупштинске одлуке о избору посланика у Скупштину Аутономне покрајине Војводине представља нарушавање реда на бирачком месту, услед којег бирачки одбор може да прекине гласање док се ред не успостави, али да не представља неправилност у поступку спровођења гласања која би за последицу имала поништавање целокупног гласања на бирачком месту;
	- да се паушално наведена оцена да су на изборима од 17. децембра 2023. године вођени паралелни спискови бирача како на самим бирачким местима тако и испред бирачких места у свим општинама и градовима широм Војводине са навођењем примера у Новом Саду и Бачком Петровцу, не може сматрати доказаном чињеницом да је та околност, уколико се десила, без обзира што не може да доведе до поништавања гласања, учињена и на бирачким местима на територији Општине Инђија;
	- да тврдње о наводној куповини гласова упућују на извршење кривичног дела Давање и примање мита у вези са гласањем из члана 156. Кривичног законика („Службени гласник РС“, бр. 85/05, 88/05 - исправка, 107/05 - исправка, 72/09, 111/09, 121/12, 104/13, 108/14, 94/16 и 35/19), чије постојање може да буде предмет искључиво кривичног поступка, а не поступка заштите изборног права пред органом за спровођење избора, тако да Изборна комисија Општине Инђијаније могла да се упушта у разматрање основаности навода из Захтева, имајући у виду да се ради о паушалним наводима овде подносиоца захтева.
	На основу свега наведеног, Изборна комисија Општине Инђијаје закључила да се Захтевом не указује ни на једну конкретну неправилност учињену на било ком конкретном бирачком месту у Општини Инђија која би била основ за усвајање Захтева и поништавање гласања на бирачким местима на територији Општине Инђија, што, по оцени Изборне комисије Општине Инђија, подносилац Захтева неосновано захтева.
	У складу са свим изнетим, Изборна комисија Општине Инђија је закључила да нису испуњени услови за усвајање Захтева за поништавање гласања на изборима за посланике Скупштине Аутономне покрајине Војводине од 17. децембра 2023. године на свим бирачким местима на територији Општине Инђија, с обзиром на то да се неправилности на које се указује у Захтеву не могу сматрати доказаним неправилностима које би довеле до поништавања гласања на територији Општине Инђија, тако да је донета одлука како је наведено у диспозитиву овог решења.
УПУТСТВО О ПРАВНОМ СРЕДСТВУ: Против овог Решења може се изјавити приговор Покрајинској изборној комисији преко Изборне комисије Општине Инђија у року од 72 часа од објављивања решења на веб-презентацији Покрајинске изборне комисије.

Ад.4
У оквиру ове тачке Никола Малић је навео да је Захтев за поништавање гласања на свим бирачким местима на територији општине Инђија, поднела КОАЛИЦИЈА СРБИЈА ПРОТИВ НАСИЉА подносиоца проглашене Изборне листе кандидата на народне посланике под називом СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), на изборима за народне посланике Народне скупштине одржаним 17. децембра 2023. године. Након уводног образложења Марија Божовић Поповић је објаснила да се и у овом захтеву ни једна од тачака захтева не односи конкретно на гласање на бирачким местима у општини Инђија након чега  се приступило гласању. 
Након гласања Изборна комисија општине Инђија је са 9 (девет) гласова „за“, 5 (пет) гласова „против“ и ниједним „уздржаним“ донела 
Р Е Ш Е Њ Е
	1. ОДБИЈА се Захтев за поништавање гласања на свим бирачким местима на територији општине Инђија, који је поднела КОАЛИЦИЈА СРБИЈА ПРОТИВ НАСИЉА подносиоца проглашене Изборне листе кандидата на народне посланике под називом СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), на изборима за народне посланике Народне скупштине одржаним 17. децембра 2023. године, као неоснован.

	2. Ово решење објављује се на веб-презентацији Републичке изборне комисије.
О б р а з л о ж е њ е
	Изборна комисија општине Инђија примила је 25. децембра 2023. године Захтев подносиоца проглашене изборне листе кандидата за народне посланике за поништавање гласања на бирачком месту (у даљем тексту: Захтев), који је поднела КОАЛИЦИЈА СРБИЈА ПРОТИВ НАСИЉА, подносилац изборне листе кандидата на народне посланике под називом СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ), на изборима за народне посланике Народне скупштине одржаним 17. децембра 2023. године.
	Захтев је поднет од стране Маринике Тепић и Мирослава Алексићa, овлашћених лица КОАЛИЦИЈЕ СРБИЈА ПРОТИВ НАСИЉА.
	Захтев је поднет путем препоручене пошиљке, са датумом и временом предаје пошти пошиљке 20. децембра 2023. године у 19.00 часова.
	Захтев је у Заједничкој писарници Општинске управе општине Инђија заведен под бројем 013-10/2023-I од 25. децембра 2023. године.
	Захтев се односи на поништавање гласања на изборима за народне посланике одржаним 17. децембра 2023. године на свим бирачким местима која се налазе на територији Изборне комисије општине Инђија.
	Подносилац Захтева наводи да су избори за народне посланике Народне скупштине Републике Србије од 17. децембра 2023. године спроведени у условима грубог кршења права на слободне и једнаке изборе, те да подноси захтев за поништавање гласања на свим бирачким местима на територији Изборне комисије због неправилности током спровођења гласања и свих других делова изборног поступка: изборне кампање, вођења бирачког списка и чувања изборног материјала. Наводи, даље, да је изборно право сложено те се делотворно може остварити једино уколико се узму у обзир сви аспекти појма слободних и једнаких избора сагледани кроз све делове изборног поступка.
	Захтев садржи наводе о неправилностима груписане у четири целине: 1. Повреда права на слободну и једнаку изборну кампању, 2. Повреда права на слободне и једнаке изборе у вези с вођењем бирачког списка, 3. Повреда слободе гласања и 4. Повреда чувања изборног материјала.
	По питању повреде права на слободну и једнаку изборну кампању, у Захтеву се наводи да је новим Законом о електронским медијима, продужен (са 10 на 30 дана) рок који се односи на период забране вођења „функционерске кампање”, али да је, том приликом, пропуштено да се правно стање уподоби фактичком стању у Републици Србији, а све на основу претходних изборних циклуса и имајући у виду суштину и смисао оваквих одредаба закона. Истиче се да би се буквалним и дословним тумачењем одредаба члана 62. наведеног закона могло, на први поглед, констатовати да актуелни председник Републике не потпада под рестрикције на које се овај члан односи, имајући у виду да 17. децембра нису одржани председнички избори на којима је он био кандидат, а да није био ни кандидат за народног посланика, односно одборника, али да је, имајући у виду ratio који стоји иза тумачења овако формулисане одредбе (не нужно и законодавца), потпуно јасно да је смисао оваквог решења у спречавању могућности злоупотребе функције коју та особа обнаша, а у сврху постојеће изборне кампање. Износи се да је, с обзиром да је Александар Вучић био доминантно лице у кампањи листе „Србија не сме да стане”, како на републичком, тако и на покрајинском и локалном нивоу, а да је поред тога, његово име било истакнуто и у називу сваке од ових листа, потпуно јасно да је на овај начин суштински изиграно начело и смисао спречавања функционерске кампање.
	У вези са повредом права на слободне и једнаке изборе у вези с вођењем бирачког списка, наводи се да, иако је у Коначном извештају Мисије за посматрање избора ОЕБС/ОДИХР о председничким и парламентарним изборима одржаним З. априла 2022. године изражена сумња у тачност бирачког списка и као једна од приоритетних препорука наведена потреба да се спроведе потпуна ревизија бирачког списка и регистара грађана, уз учешће свих релевантних актера укључујући и политичке странке и представнике цивилног друштва (стр. 32 Извештаја), до данас ништа није предузето у том правцу, те да постоје докази да су у току овог изборног процеса манипулације са евиденцијом о пребивалишту и бирачким списком угрозиле опште и једнако изборно право грађана и грађанки Републике Србије, како је оно гарантовано чланом 52. став 1. Устава Републике Србије. Изнета је и основана сумња да је дошло до „пребацивања бирача” из јединица локалне самоуправе у којима се не спроводе локални избору у оне у којима се ти избори спроводе (а посебно у Београд). Наводи се и да се подносиоцу Захтева непосредно пред одржавање избора 17. децембра, обратило на хиљаде грађана и грађанки, пре свега Београда, који су доставили позиве за гласање које су пронашли у својим зградама, а који су остали нераспоређени, за лица која не живе у тим зградама, односно за лица за која поуздано знају да су преминула, о чему, како се тврди, сведоче и неке од примедаба који чине саставни део записника са бирачких места (нпр. за бирачка места у Београду - број 2, 13 у општини Нови Београд или број 1 и 26 у општини Врачар). Указује се и на то да се још једна врста сумњи у погледу исправности бирачког списка односи на тзв. увоз бирача, посебно из суседне Републике Српске. Подносиоца Захтева, како износи, посебно забрињава чињеница да су гласачи из Републике Српске који су довожени или самостално долазили на сам изборни дан, само ради гласања, гласали и на локалним изборима, иако у складу са Законом о локалним и изборима и Законом о пребивалишту и боравишту грађана не би требало да буду уписани у изводе из бирачког списка за локалне изборе. Све наведено, према тврдњама подносиоца Захтева, указује на озбиљне манипулације у оквиру Јединственог бирачког списка које изборне комисије не смеју занемарити, с обзиром на то да оволико број различитих неправилности има директан утицај на изборне резултате, посебно у Београду (и то како за локалне изборе за одборнике Скупштине града Београда, тако и за парламентарне изборе спроведене на територији Београда).
	У погледу повреде слободе гласања, у Захтеву се истиче да Закон о избору народних посланика изричито забрањује прављење спискова бирача који су изашли или нису изашли на изборе ван службене евиденције у изводу из бирачког списка (члан 98. став З. тачка 4), те да су, међутим, на изборима од 17. децембра 2023. прављени паралелни спискови бирача изашлих на гласање и да су вођени како на самим бирачким местима тако и испред бирачких места у свим општинама и градовима широм Србије, што је наводно уочено на више општина на територији Града Београда (нпр. на територији општине Нови Београд на бирачким местима број 13 и број 138, на територији општине Младеновац на бирачком месту број 27, на БМ бр. 45 — општина Чукарица, БМ бр. ЗЗ, 134, 136-149 — Нови Београд; БМ бр. 43 — Палилула), као и на територији општине Рашка на бирачком месту број 7.
	У Захтеву се истиче да је вршена и куповина гласова, како злоупотребом јавних ресурса, односно давањем и примањем мита за глас посредством центара за социјални рад, тако и директном куповином, о чему посебно постоје докази у виду снимака. Као пример се наводи случај на територији општине Нови Београд на бирачком месту број 76. Такође, тврди се да је извршен и притисак на бираче и ограничење њихове слободне изборне воље на начин што су бирачи били присиљени да фотографишу своје гласачке листиће, а што је документовано у виду многих примедби које су унете у записнике о раду бирачког одбора и записнике о посматрачима.
	У последњој целини Захтева посвећеној повреди чувања изборног материјала, подносилац Захтева износи: да је 8. децембра 2023. године 16 чланова и заменика чланова Републичке изборне комисије поднело захтев за хитно одржавање седнице РИК, како би се уредила битна питања изборног процеса која су остала ван домашаја материје подзаконских аката које је РИК доносила уочи расписивања избора; да су, као једно од најистакнутијих питања изборног процеса, које притом уопште нема своје правно уређење, подносиоци захтева доставили формално редиговани Предлог одлуке о допуни Упутства о примопредаји изборног материјала пре и после гласања, којим је од Републичке изборне комисије захтевано да изменом сопственог подзаконског акта прецизно уреди начин на који се изборни материјал чува, како би се спречиле све могуће манипулације у погледу садржине врећа са изборним материјалом, односно да се пропише обавеза закључавања и печаћења просторије са материјалом, отварање ове просторије само на основу одлуке изборне комисије, вођење записника о отварању просторије, као и дежурства представника подносилаца проглашених изборних листа, али да је Републичка изборна комисија, како се наводи, пронашла излаз из разматрања суштине овог захтева у процедуралним пословничким разлозима, не осврћући се притом на суштину и целисходност предложених правила и, користећи се процедуралним средствима, ускратила подносиоцима предлога могућност да своје предлоге могу да образлажу на седници и истичу аргументе у њихову корист, те су подносиоци морали говорити на седници 15. децембра под тачком разно, која, опет из разлога пословничке процедуре, није омогућила отварање свеобухватне расправе и гласање о предлозима. Овиме је, како се истиче,  Републичка изборна комисија показала недемократичност у свом раду, неразумевање за потребе изборног процеса и допустила могућност да се садржина изборног материјала компромитује са неизвесним правним последицама, противно обавези чувара законитости изборног процеса предвиђеном чланом 24. став 1. тачка 1) Закона о избору народних посланикао.
	На крају, а из свих у Захтеву наведених разлога, подносилац Захтева оцењује спроведене изборе за народне посланике незаконитим, непоштеним и нелегитимним, због чега захтева поништавање гласања на свим бирачким местима на територији Изборне комисије.
	Изборна комисија опшине Инђија је, претходно испитујући Захтев, у смислу одредби члана 162. став 1. Закона о општем управном поступку („Службени гласник РС“, бр. 18/16, 95/18 - Аутентично тумачење и 2/23 - УС), а у складу са чланом 159. став 1. Закона о избору народних посланика којим је предвиђено да се одредбе закона којим се уређује општи управни поступак сходно примењују на одлучивање о захтеву за поништавање гласања на бирачком месту, утврдила да је Захтев благовремен, дозвољен и изјављен од стране овлашћеног лица.
	Изборна комисија општине Инђија је, у поступку разматрања навода Захтева, претходно констатовала:
	- да, у складу са чланом 148. став 1. Закона о избору народних посланика, подносилац проглашене изборне листе кандидата за народне посланике има право да у року од 72 часа од затварања бирачког места поднесе захтев за поништавање гласања на бирачком месту због неправилности током спровођења гласања;
	- да се у Захтеву ни на једном месту не помиње гласање на територији општине Инђија, односно да се не указује ни на једну конкретну неправилност учињену на било којем конкретном бирачком месту у општини Инђија.
	Поводом навода тачке 1. Захтева о повреди права на слободну и једнаку изборну кампању, Општинска изборна комисија је констатовала:
	- да се изнете примедбе не односе на правила поступка спровођења гласања на бирачком месту, чија повреда може да буде искључиви предмет захтева за поништавање гласања као правног средства у поступку заштите изборног права према Закону о избору народних посланика, због чега се Општинска изборна комисија не може изјашњавати о наводним повредама наведеним у тачки 1. Захтева; 
	- да се кључне примедбе односе на правилну примену, тумачење и домашај одребе члана 62. Закона о електронским медијима („Службени гласник РС“, број 92/23), а да је, на основу члана 7. став 1. тачка 9) наведеног закона, за контролу и надзор над радом пружалаца медијских услуга и старање о доследној примени одредаба тог закона надлежно искључиво Регулаторно тело за електронске медије, те да његове евентуалне повреде не могу бити предмет разматрања од стране Општинске изборне комисије у поступку заштите изборног права по основу захтева за поништавање гласања на бирачком месту.
	Поводом навода тачке 2. Захтева о повреди права на слободне и једнаке изборе у вези с вођењем бирачког списка, Општинска изборна комисија је констатовала:
	- да се изнете примедбе не односе на конкретну повреду учињену приликом гласања на било ком бирачком месту у општини Инђија, већ искључиво на вођење и ажурирање Јединственог бирачког списка и вођење евиденције о пребивалишту грађана; 
	- да је вођење и ажурирање Јединственог бирачког списка уређено посебним законом, Законом о јединственом бирачком списку („Службени гласник РС“, бр. 104/09 и 99/11), те да Јединствени бирачки списак, у складу са чланом 2. наведеног закона, води Министарство државне управе у локалне самоуправе (став 1), а да део бирачког списка за подручје јединице локалне самоуправе ажурира општинска, односно градска управа, као поверен посао (став 2);
	- да је вођење евиденције пребивалишта грађана уређено посебним законом, Законом о пребивалишту и боравишту грађана („Службени гласник РС“, број 87/11), те да је, према члану 24. став 1. наведеног закона, за вођење евиденције пребивалишта надлежно Министарство унутрашњих послова;
	- да наведеним законима није предвиђена никаква надлежност органа за спровођење избора за народне посланике, укључујући ту и Општинску изборну комисију општине Инђија, за примену или надзор над применом одредаба ових закона;
	- да предмет захтева за поништавање гласања на бирачком месту могу да буду искључиво неправилности учињене у поступку гласања на бирачком месту којима је дошло до повреде правила поступка прописаних Законом о избору народних посланика, те да предмет наведеног правног средства који разматра орган за спровођење избора за народне посланике не могу да буду неправилности у примени других закона, укључујући ту вођење и ажурирање Јединственог бирачког списка као јединствене евиденције грађана Републике Србије са бирачким правом, или евиденције о пребивалишту грађана;
	- да је за слање позива бирачима за гласање, у складу са чланом 86. Закона о избору народних посланика и Главом V. Упутства за спровођење Закона о јединственом бирачком списку („Службени гласник РС“, бр. 15/12, 88/18, 67/20, 40/21, 90/21 и 16/22), надлежан општински, односно градски орган управе, те да се уредност достављања и тачност тих позива не може преиспитивати у поступку по захтеву за поништавање гласања на бирачком месту, јер не могу да представљају неправилносту у поступку спровођења гласања на бирачком месту;
	- да позивање на примедбе у записницима о раду бирачких одбора у другим јединицама локалне самоуправе (у градским општинама Нови Београд и Врачар у граду Београду) као доказ наводних неправилности не може да буде доказ којим се оспорава правилност спроведеног поступка гласања на бирачким местима у општини Инђија.
	Поводом навода тачке 3. Захтева о повреди слободе гласања, Општинска изборна комисија је констатовала:
	- да прављење спискова бирача који су изашли или нису изашли на изборе, ван службене евиденције у изводу из бирачког списка, у складу са чланом 98. став 3. Закона о избору народних посланика представља нарушавање реда на бирачком месту, услед којег бирачки одбор може да прекине гласање док се ред не успостави, а лице које је ред нарушило може да буде кажњено за прекршај из члана 174. Закона о избору народних посланика, али да не представља неправилност у поступку спровођења гласања која би за последицу имала поништавање целокупног гласања на бирачком месту;
	- да се паушално наведена оцена да су на изборима од 17. децембра 2023. године вођени паралелни спискови бирача како на самим бирачким местима тако и испред бирачких места у свим општинама и градовима широм Србије не може сматрати доказаном чињеницом да је та околност, без обзира што не може да доведе до поништавања гласања, учињена и на бирачким местима на територији општине Инђија;
	- да тврдње о наводној куповини гласова упућују на извршење кривичног дела Давање и примање мита у вези са гласањем из члана 156. Кривичног законика („Службени гласник РС“, бр. 85/05, 88/05 - исправка, 107/05 - исправка, 72/09, 111/09, 121/12, 104/13, 108/14, 94/16 и 35/19), чије постојање може да буде предмет искључиво кривичног поступка, а не поступка заштите изборног права пред органом за спровођење избора, тако да Општинска изборна комисија није могла да се упушта у разматрање основаности навода из Захтева, имајући у виду и чињеницу да се у захтеву као примери наводне куповине гласова износе примери опет из других јединица локалне самоуправе, а не из општине Инђија.
	Што се тиче навода тачке 4. Захтева о повреди чувања изборног материјала, Општинска изборна комисија је констатовала:
	- да се Захтевом оспорава поступање Републичке изборне комисије у вези са захтевима одређеног броја њених чланова за доношење одговарајућих одлука, укључујући и измене Упутства о примопредаји изборног материјала пре и после гласања;
	- да Општинска изборна комисија није овлашћена да оцењује рад других органа за спровођење избора за народне посланике изузев бирачких одбора за бирачка места на територији општине Инђија;
	- да примедбе на рад Републичке изборне комисије не могу да буду предмет захтева за поништавање гласања на бирачком месту, с обзиром на то да се њима ни на који начин не указује на било коју неправилност у поступку спровођења гласања на изборима за народне посланике Народне скупштине на бирачким местима на територији општине Инђија.
	На основу свега наведеног, Општинска изборна комисија је закључила да се Захтевом не указује ни на једну конкретну неправилност учињену на било ком конкретном бирачком месту у општини Инђија која би била основ за усвајање Захтева и поништавање гласања на бирачким местима на територији општине Инђија, што, по оцени Општинске изборне комисије општине Инђија, подносилац Захтева неосновано захтева.
	У складу са свим изнетим, Општинска изборна комисија је закључила да нису испуњени услови за усвајање Захтева за поништавање гласања на изборима за народне посланике Народне скупштине од 17. децембра 2023. године на свим бирачким местима на територији општине Инђија, с обзиром на то да се неправилности на које се указује у Захтеву не могу сматрати доказаним неправилностима које би довеле до поништавања гласања на територији општине Инђија, тако да је донета одлука како је наведено у диспозитиву овог решења.
УПУТСТВО О ПРАВНОМ СРЕДСТВУ: Против овог решења подносилац захтева за поништавање гласања на бирачком месту може поднети приговор Републичкој изборној комисији, преко Општинске изборне комисије, у року од 72 часа од објављивања овог решења на веб-презентацији Републичке изборне комисије.

Ад.5
	 У оквиру тачке Текућа питања, члан Изборне комисије Радмила Терзић је навела да је извршила увид у запечаћени материјал предат од стране бирачкиих одбора и да је након отварања затекла стање као и што је у току предаје материјала констатовано. Навела је да јој је конкретна намера била да изврши увид у неважеће листиће и да је констатовала да нема неправилности.
С обзиром да се нико није јавио за дискусију Председник је закључио рад Комисије у 13:45 сати.




      секретар Комисије                                                                                       председник Комисије

Марија Божовић Поповић	                             Никола Малић

